|  |
| --- |
| **Становище на** **администрацията на Министерския съвет***Съгласуването се извършва на основание чл. 21, ал. 5 от Закона за нормативните актове* |
| **Проект на акт:** | **Вид оценка:** |  |
| Постановление на Министерския съвет за приемане на Тарифа за таксите, които се събират от Центъра за оценка на риска по хранителната верига (Тарифа) |
| **Становище по ред:** |  |
| **Номер и дата:** |  |
| **В отговор на №:** | 03-214/20.03.2024 г. |
| **Институция:** | Министерство на земеделието и храните |
| **Диспозитив:** |  |
| **Основание:** |  | от Устройствения правилник на Министерския съвет и на неговата администрация |

|  |
| --- |
| Относно раздел 1 „Проблем/проблеми за решаване:“Предлагаме още в началото на раздела да се посочат причините, поради които се предлага приемане на нова тарифа, вместо да се направят изменения и допълнения на така съществуващата.В т.1.3 препоръчваме да се включат статистически данни или друга подходяща информация относно таксите, които се събират от ЦОРХВ, какви са разходите за извършване на дейностите по оценка на продукти за растителна защита, какъв е броя на извършените дейности по Тарифата, какви са постъпленията в държавния бюджет (напр. за последните 3 години) и др.Относно раздел 4 „Варианти на действие. Анализ на въздействията:”Трябва да се отбележи, че *Вариант 1 „Без действие“* е по-добрият вариант за МСП, защото въвеждането на нови такси, както и увеличението на размера на съществуващите, представлява увеличаване на административната тежест и това следва да бъде отбелязано и в този раздел.Представянето на *Варианта 2* следва да се допълни с информация относно структурата и съдържанието на новата тарифа, да се опишат таксите, които е необходимо да бъдат уредени, какви такси се предвижда да бъдат въведени, както и подходът, който ще бъде възприет за тяхното уреждане, с включване на описание за определянето на размера на таксите. Напомняме, че в оценката трябва да се представи как ще бъде изчислен размерът на дадена такса. Това е необходимо, за да може да се представи промяната в административната тежест и да се вземе информирано решение за необходимостта от увеличаване на административната тежест чрез увеличаване или въвеждане на държавни такси. Следва да се има предвид, че административна тежест представлява всички разходи, които се налагат върху бизнеса във връзка със съобразяване с информационни задължения, които произлизат от правителствената политика/действие. Увеличаването на таксите и въвеждане на нови несъмнено води до увеличаване на административната тежест за бизнес операторите и това следва да бъде отбелязано в подраздела „Административна тежест“. В тази връзка препоръчваме да се използва [Калкулатор на административна тежест](http://www.strategy.bg/Calculator/Calculator.aspx), за да станат ясни какви ще са разходите за бизнес операторите, в следствие на въвеждането и увеличението на таксите в тарифата.Обръщаме внимание, че предварителната оценка на въздействието е инструментът, чрез който се извършват необходимите изчисления. Изводите и/или резултатите от тези изчисления следва да намерят място както в оценката, така и в доклада на вносителя.Относно раздел 6.1. „Промяна в административната тежест за физическите и юридическите лица от прилагането на препоръчителния вариант“:В този раздел е необходимо да се представи информация относно увеличаването на административната тежест за бизнеса и по възможност очакваните за тях разходи, в следствие на въвеждането и повишаването на таксите. Въз основа на резултата от изчисленията трябва да се вземе информирано решение за необходимостта от увеличаване на административната тежест.Относно раздел 6.4. „По какъв начин препоръчителният вариант въздейства върху микро-, малките и средните предприятия (МСП)?“:Отбелязано е, че актът засяга пряко МСП. В този подраздел конкретно трябва да бъде посочено по какъв начин ще ги засегне**,** а при възможност и да бъде остойностено.  |

|  |
| --- |
| \*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация. |
| \*\*   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт. |
| \*\*\*   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището. |
| \*\*\*\*   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове. |
| **ДИРЕКТОР НА ДИРЕКЦИЯ** **„МОДЕРНИЗАЦИЯ НА АДМИНИСТРАЦИЯТА“:****ИСКРЕН ИВАНОВ** |